CELEX: 32015D2020
Language: hu
Date: 2015-10-26 00:00:00
Title: A Tanács (EU) 2015/2020 határozata (2015. október 26.) az Európai Tanács és a Tanács tagjai, tisztviselői és egyéb alkalmazottai, valamint az 1417/2013/EU rendelet II. mellékletében meghatározott különleges kérelmezők számára laissez-passer kiállítására vonatkozó hatáskörnek a Tanács főtitkárára ruházásáról, valamint a 2005/682/EK, Euratom határozat hatályon kívül helyezéséről

12.11.2015   
            
            
               HU
            
            
               Az Európai Unió Hivatalos Lapja
            
            
               L 295/42
            
         A TANÁCS (EU) 2015/2020 HATÁROZATA
   (2015. október 26.)
   az Európai Tanács és a Tanács tagjai, tisztviselői és egyéb alkalmazottai, valamint az 1417/2013/EU rendelet II. mellékletében meghatározott különleges kérelmezők számára laissez-passer kiállítására vonatkozó hatáskörnek a Tanács főtitkárára ruházásáról, valamint a 2005/682/EK, Euratom határozat hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 240. cikke (2) bekezdése második albekezdésére,
   tekintettel az Európai Unió kiváltságairól és mentességeiről szóló, az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt 7. jegyzőkönyvre és különösen annak 6. cikke első bekezdésére,
   mivel:
   
               (1)
            
            
               Az EUMSZ 235. cikke (4) bekezdésének és 240. cikke (2) bekezdése első albekezdésének értelmében az Európai Tanács és az Európai Unió Tanácsának munkáját egyaránt a Tanács Főtitkársága segíti.
            
         
               (2)
            
            
               A 7. jegyzőkönyv 6. cikke első bekezdésének értelmében az Európai Tanács elnöke és a Tanács elnöke állíthat ki útiokmányt (laissez-passer) saját intézményük tagjai, illetve – az Európai Unió tisztviselőinek személyzeti szabályzatáról, valamint egyéb alkalmazottainak alkalmazási feltételeiről szóló 259/68/EGK, Euratom, ESZAK tanácsi rendeletben (1) megállapított feltételekkel összhangban – saját intézményük tisztviselői és egyéb alkalmazottai részére.
            
         
               (3)
            
            
               Az 1417/2013/EU tanácsi rendelet (2) meghatározza a laissez-passer formátumát, hatályát és az uniós intézmények tagjai, az Unió tisztviselői és egyéb alkalmazottai, valamint az említett rendelet II. mellékletében meghatározott különleges kérelmezők részére történő kibocsátásának feltételeit.
            
         
               (4)
            
            
               Az 1417/2013/EU rendelet 1. cikkének (1) bekezdése értelmében a laissez-passer, kizárólag az Unió érdekében, kivételes esetekben, megfelelő indokoltság esetén különleges kérelmezők számára is kibocsátható, az említett rendelet II. mellékletével összhangban.
            
         
               (5)
            
            
               Az Európai Tanács elnökének és a Tanács elnökének át kell ruháznia hatáskörét a Tanács főtitkárára.
            
         
               (6)
            
            
               A 2005/682/EK, Euratom tanácsi határozatot (3) hatályon kívül kell helyezni,
            
         ELFOGADTA EZT A HATÁROZATOT:
   1. cikk
   A 7. jegyzőkönyv 6. cikkének első bekezdése értelmében az Európai Tanács elnökét és a Tanács elnökét megillető, a saját intézményük tagjai, az Európai Tanács és a Tanács tisztviselői és egyéb alkalmazottai, valamint az 1417/2013/EU rendelet II. mellékletében meghatározott különleges kérelmezők számára laissez-passer kiállítására vonatkozó hatásköröket a Tanács főtitkára gyakorolja.
   A főtitkár felhatalmazást kap ezen hatásköröknek az adminisztrációs főigazgatóra való átruházására.
   2. cikk
   A 2005/682/EK, Euratom határozat hatályát veszti.
   3. cikk
   Ez a határozat az Európai Unió Hivatalos Lapjában történő kihirdetésének napján lép hatályba.
   
      Kelt Luxembourgban, 2015. október 26-án.
      
         
            a Tanács részéről
         
         
            az elnök
         
         C. DIESCHBOURG
      
   
   
      (1)  A Tanács 259/68/EGK, Euratom, ESZAK rendelete (1968. február 29.) az Európai Közösségek tisztviselőinek személyzeti szabályzatáról, egyéb alkalmazottainak alkalmazási feltételeiről, valamint a Bizottság tisztviselőire ideiglenesen alkalmazandó különleges intézkedések bevezetéséről (HL L 56., 1968.3.4., 1. o.).
   
      (2)  A Tanács 1417/2013/EU rendelete (2013. december 17.) az Európai Unió által kibocsátott laissez-passer formátumának megállapításáról (HL L 353., 2013.12.28., 26. o.).
   
      (3)  A Tanács 2005/682/EK, Euratom határozata (2005. szeptember 20.) a Tanács Főtitkárságának tisztviselői számára laissez-passer kiállítására vonatkozó hatáskörnek a főtitkárhelyettesre ruházásáról (HL L 258., 2005.10.4., 4. o.).